CELEX: 32021R1398
Language: fi
Date: 2021-06-04 00:00:00
Title: Komission delegoitu asetus (EU) 2021/1398, annettu 4 päivänä kesäkuuta 2021, Euroopan parlamentin ja neuvoston asetuksen (EU) 2016/1628 täydentämisestä annetun delegoidun asetuksen (EU) 2017/654 muuttamisesta Yhdistyneiden kansakuntien Euroopan talouskomission (UNECE) sääntöjen nro 49 ja 96 mukaisesti myönnettyjen hyväksyntien hyväksymisen osalta (ETA:n kannalta merkityksellinen teksti)

24.8.2021   
               
               
                  FI
               
               
                  Euroopan unionin virallinen lehti
               
               
                  L 299/1
               
            
         KOMISSION DELEGOITU ASETUS (EU) 2021/1398,
         annettu 4 päivänä kesäkuuta 2021,
         Euroopan parlamentin ja neuvoston asetuksen (EU) 2016/1628 täydentämisestä annetun delegoidun asetuksen (EU) 2017/654 muuttamisesta Yhdistyneiden kansakuntien Euroopan talouskomission (UNECE) sääntöjen nro 49 ja 96 mukaisesti myönnettyjen hyväksyntien hyväksymisen osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon liikkuviin työkoneisiin tarkoitettujen polttomoottoreiden kaasu- ja hiukkaspäästöjen raja-arvoihin ja tyyppihyväksyntään liittyvistä vaatimuksista, asetusten (EU) N:o 1024/2012 ja (EU) N:o 167/2013 muuttamisesta ja direktiivin 97/68/EY muuttamisesta ja kumoamisesta 14 päivänä syyskuuta 2016 annetun Euroopan parlamentin ja neuvoston asetuksen (EU) 2016/1628 (1) ja erityisesti sen 24 artiklan 11 kohdan, 25 artiklan 4 kohdan b ja c alakohdan, 34 artiklan 9 kohdan c alakohdan ja 42 artiklan 4 kohdan a alakohdan,
         sekä katsoo seuraavaa:
         
                     (1)
                  
                  
                     Tutkimuslaitoksille on annettu tehtäväksi tehdä päätös siinä tapauksessa, että maakaasua/biometaania tai nestekaasua (LPG) polttoaineena käyttävän moottoriperheen, kaksipolttoainemoottorit mukaan lukien, ehdotettua kantamoottoria ei pidetä edustavana. Kun otetaan huomioon kyseisten päätösten kokonaisvaikutus tyyppihyväksyntämenettelyyn, näiden päätösten tekemisen olisi kuitenkin oltava tyyppihyväksyntäviranomaisten vastuulla.
                  
               
                     (2)
                  
                  
                     Komission delegoidun asetuksen (EU) 2017/654 (2) liitteen IV lisäyksessä 1 olevassa 11.4.2.1.4 kohdassa säädetään, että jäädytetty laskuri voidaan nollata vain, jos typen oksidien poistojärjestelmässä ei ole havaittu vikaa moottorin edeltävien 40 käyttötunnin aikana. E-säännön nro 49 asianomaisessa versiossa edellytetään kuitenkin, että typen oksidien poistojärjestelmässä ei ole havaittu vikaa moottorin edeltävien 36 käyttötunnin eikä siis edeltävien 40 käyttötunnin aikana. Tämä epäjohdonmukaisuus estää E-säännön nro 49 asianomaisen version mukaisesti myönnettyjen tyyppihyväksyntien vastaavuuden hyväksymisen. Näin ollen lievemmän vaatimuksen, joka on vähintään 36 tuntia, olisi katsottava riittävän asetuksen (EU) 2016/1628 mukaisen EU-tyyppihyväksynnän myöntämiseen.
                  
               
                     (3)
                  
                  
                     Delegoidun asetuksen (EU) 2017/654 liitteessä V olevan 1 kohdan viidennen alakohdan mukaan tutkimuslaitokset voivat sulkea toimintapisteitä minkä tahansa moottorin valvonta-alueen ulkopuolelle liikkuvien työkoneiden vakiotilaisen testisyklin suorittamista varten. Kun otetaan huomioon tällaisten päätösten kokonaisvaikutus tyyppihyväksyntämenettelyyn, on kuitenkin aiheellista edellyttää, että hyväksyntäviranomaiset hyväksyvät tällaiset sulkemiset valvonta-alueen ulkopuolelle.
                  
               
                     (4)
                  
                  
                     E-säännön nro 49 muutossarjassa 06 ja E-säännön nro 96 muutossarjassa 05 vahvistetut päästörajat, yleiset ja tekniset vaatimukset sekä testausmenetelmät ovat yhdenmukaisia asetukseen (EU) 2016/1628 nähden lukuun ottamatta mainitun asetuksen 19 artiklaa. Sen vuoksi E-säännön nro 49 muutossarjan 06 ja E-säännön nro 96 muutossarjan 05 mukaisesti myönnetyt tyyppihyväksynnät olisi tunnustettava samanarvoisiksi kuin myönnetyt EU-tyyppihyväksynnät ja asetuksen (EU) 2016/1628 mukaisesti edellytettävä lakisääteinen merkintä, jos hyväksyntäviranomainen varmistaa, että valmistaja täyttää asetuksen (EU) 2016/1628 19 artiklassa vahvistetut vaatimukset.
                  
               
                     (5)
                  
                  
                     Jotta asetuksen (EU) 2016/1628 19 artiklan noudattaminen voitaisiin varmistaa, E-säännön nro 49 muutossarjan 06 tai E-säännön nro 96 muutossarjan 05 mukaisesti hyväksyttyjen moottoreiden valmistajan olisi pyydettävä yhtä tai useampaa hyväksyntäviranomaista valvomaan, että valmistaja noudattaa asetuksen (EU) 2016/1628 19 artiklassa säädettyjä velvoitteita.
                  
               
                     (6)
                  
                  
                     E-säännön nro 96 muutossarjoissa 00, 01, 02, 03 ja 04 (3) vahvistetut päästörajat, yleiset ja tekniset vaatimukset ja testausmenetelmät ovat yhdenmukaiset Euroopan parlamentin ja neuvoston direktiivissä 97/68/EY (4) vahvistettujen vaiheiden I, II, III A, III B ja IV päästöraja-arvojen kanssa sekä asetuksen (EU) 2016/1628 34 artiklan 5 ja 6 kohdan soveltamisalaan kuuluvien erityiskäyttöön tarkoitettujen moottoreiden osalta. Sen vuoksi E-säännön nro 96 muutossarjan 00, 01, 02, 03 ja 04 mukaisesti myönnetyt tyyppihyväksynnät olisi tunnustettava samanarvoisiksi kuin direktiivin 97/68/EY mukaisesti myönnetyt vaiheiden I, II, III A, III B ja IV EY-tyyppihyväksynnät ja niiltä edellytetyt merkinnät ja samanarvoisiksi kuin asetuksen (EU) 2016/1628 mukaisesti myönnetyt erityiskäyttöön tarkoitettujen moottorien EU-tyyppihyväksynnät.
                  
               
                     (7)
                  
                  
                     Jotta moottorit voidaan tunnistaa selkeästi ja varmistaa, että ne ovat sovellettavien hallinnollisten määräysten mukaisia, moottoreihin, jotka saatetaan markkinoille E-säännön nro 96 muutossarjan 00, 01, 02, 03 ja 04 mukaisesti myönnettyjen tyyppihyväksyntien nojalla, olisi liitettävä sovellettava vaatimustenmukaisuusilmoitus ja täydentävä merkintä asetuksen (EU) 2016/1628 31 artiklan ja 32 artiklan 2 kohdan mukaisesti.
                  
               
                     (8)
                  
                  
                     Tässä asetuksessa säädetyt vaatimukset ovat teknisesti merkityksettömiä moottoreiden päästöominaisuuksien näkökulmasta. Näin ollen on aiheellista, että delegoidun asetuksen (EU) 2017/654 sen version, jota sovelletaan 23 päivänä elokuuta 2021, mukaisesti myönnetyt moottorityypin tai moottoriperheen EU-tyyppihyväksynnät pysyvät voimassa.
                  
               
                     (9)
                  
                  
                     Sen vuoksi delegoitua asetusta (EU) 2017/654 olisi muutettava,
                  
               ON HYVÄKSYNYT TÄMÄN ASETUKSEN:
         
            1 artikla
            Delegoidun asetuksen (EU) 2017/654 muuttaminen
            Muutetaan delegoitu asetus (EU) 2017/654 seuraavasti:
            
                        1)
                     
                     
                        lisätään 20 a artiklaan 3 kohta seuraavasti:
                        
                           ”3.   Delegoidun asetuksen (EU) 2017/654 mukaisesti ennen 24 päivää elokuuta 2021 hyväksytyn moottorityypin tai moottoriperheen EU-tyyppihyväksynnät pysyvät voimassa.”
                        
                     
                  
                        2)
                     
                     
                        Muutetaan asetuksen (EU) 2017/654 liitteet I, IV, V ja XIII tämän asetuksen liitteen mukaisesti.
                     
                  
         
            2 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 4 päivänä kesäkuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 252, 16.9.2016, s. 53.
         
            (2)  Komission delegoitu asetus (EU) 2017/654, annettu 19 päivänä joulukuuta 2016, Euroopan parlamentin ja neuvoston asetuksen (EU) 2016/1628 täydentämisestä siltä osin kuin kyse on liikkuviin työkoneisiin tarkoitettujen polttomoottorien päästörajoja ja tyyppihyväksyntää koskevista teknisistä ja yleisistä vaatimuksista (EUVL L 102, 13.4.2017, s. 1).
         
            (3)  Yhdistyneiden kansakuntien Euroopan talouskomission (UNECE) sääntö nro 96 – Yhdenmukaiset vaatimukset, jotka koskevat maatalous- ja metsätraktoreihin sekä liikkuviin työkoneisiin asennettavien puristussytytysmoottoreiden hyväksyntää moottorin päästöjen osalta (EUVL L 88, 22.3.2014, s. 1).
         
            (4)  Euroopan parlamentin ja neuvoston direktiivi 97/68/EY, annettu 16 päivänä joulukuuta 1997, liikkuviin työkoneisiin asennettavien polttomoottoreiden kaasu- ja hiukkaspäästöjen torjuntatoimenpiteitä koskevan jäsenvaltioiden lainsäädännön lähentämisestä (EYVL L 59, 27.2.1998, s. 1).
      
      
         
            LIITE
            Muutetaan liitteet I, IV, V ja XIII seuraavasti:
            
                        1)
                     
                     
                        Korvataan liitteessä I oleva 2.6.2 kohta seuraavasti:
                        
                                    ”2.6.2
                                 
                                 
                                    Jos hyväksyntäviranomainen katsoo, että jätetty hakemus ei valitun kantamoottorin osalta täysin edusta hallinnollisista vaatimuksista annetun komission täytäntöönpanoasetuksen (EU) 2017/656 liitteessä IX määriteltyä moottoriperhettä, se voi valita testattavaksi vaihtoehtoisen ja tarvittaessa toisen vertailumoottorin.”
                                 
                              
                  
                        2)
                     
                     
                        Muutetaan liitteen IV lisäys 1 seuraavasti:
                        
                                    a)
                                 
                                 
                                    Korvataan 11.4.2.1.4 kohta seuraavasti:
                                    
                                                ”11.4.2.1.4
                                             
                                             
                                                Jäädytetty laskuri on nollattava, kun kyseiseen laskuriin liittyvien valvontalaitteiden valvontasyklit on suoritettu loppuun ainakin kerran ilman että on havaittu vikaa eikä mitään kyseisen laskurin toiminta-alaan kuuluvaa vikaa ole havaittu, kun moottoria on käytetty vähintään 36 tunnin ajan sen jälkeen, kun laskuri viimeksi pysäytettiin (ks. kuva 4.4).”
                                             
                                          
                              
                                    b)
                                 
                                 
                                    Korvataan kuva 4.4 seuraavalla kuvalla:
                                    
                                       
                                    x on vähintään 36 käyttötuntia.”
                                 
                              
                                    c)
                                 
                                 
                                    Korvataan kuva 4.6 seuraavalla kuvalla:
                                    
                                       
                                    x on vähintään 36 käyttötuntia.”
                                 
                              
                                    d)
                                 
                                 
                                    Korvataan kuva 4.7 seuraavalla kuvalla:
                                    
                                       
                                    x on vähintään 36 käyttötuntia.”
                                 
                              
                  
                        3)
                     
                     
                        Korvataan liitteessä V olevan 1 kohdan viides alakohta seuraavasti:
                        ”Valmistaja voi pyytää tutkimuslaitosta sulkemaan toimintapisteitä minkä tahansa 2 kohdassa määritellyn valvonta-alueen ulkopuolelle 3 kohdassa esitetyn demonstroinnin ajaksi. Tutkimuslaitos voi hyväksyntäviranomaisen suostumuksella myöntää tällaisen poikkeuksen, jos valmistaja osoittaa, että moottori ei missään liikkuvien työkoneiden yhdistelmässä missään tapauksessa pysty toimimaan kyseisissä pisteissä.”
                     
                  
                        4)
                     
                     
                        Muutetaan liite XIII seuraavasti:
                        
                                    a)
                                 
                                 
                                    Muutetaan 1 kohta seuraavasti:
                                    
                                                i)
                                             
                                             
                                                korvataan 2 alakohta seuraavasti:
                                                
                                                            ”2)
                                                         
                                                         
                                                            E-säännön nro 49 (*), muutossarja 06, mukaiset tyyppihyväksynnät, jos tutkimuslaitos vahvistaa, että moottorityyppi täyttää
                                                            
                                                                        a)
                                                                     
                                                                     
                                                                        liitteen IV lisäyksessä 2 vahvistetut vaatimukset, kun moottori on tarkoitettu käytettäväksi yksinomaan luokkaan IWP tai IWA kuuluvien vaiheen V moottorien sijasta asetuksen (EU) 2016/1628 4 artiklan 1 kohdan 1 alakohdan b alakohdan mukaisesti, tai
                                                                     
                                                                  
                                                                        b)
                                                                     
                                                                     
                                                                        liitteen IV lisäyksessä 1 vahvistetut vaatimukset, kun moottori ei kuulu a alakohdan soveltamisalaan,
                                                                     
                                                                  ja jos hyväksyntäviranomainen vahvistaa, että valmistaja noudattaa asetuksen (EU) 2016/1628 19 artiklassa säädettyjä velvoitteita;
                                                         
                                                      
                                                   (*)  Yhdistyneiden kansakuntien Euroopan talouskomission (UNECE) sääntö nro 49 – Yhdenmukaiset vaatimukset, jotka koskevat ajoneuvoissa käytettävien puristussytytysmoottoreiden ja kipinäsytytysmoottoreiden kaasumaisten ja hiukkaspäästöjen rajoittamiseksi toteutettavia toimenpiteitä (EUVL L 171, 24.6.2013, s. 1).”"
                        
                                             
                                          
                                                ii)
                                             
                                             
                                                lisätään 3 alakohta seuraavasti:
                                                
                                                            ”3)
                                                         
                                                         
                                                            Asetuksen (EU) 2016/1628 liitteessä I olevassa taulukossa I-1 esitetyt luokan NRE moottoriperheiden tai moottorityyppien E-säännön nro 96 (**) muutossarjan 05 mukaiset tyyppihyväksynnät, jos hyväksyntäviranomainen vahvistaa, että valmistaja noudattaa asetuksen (EU) 2016/1628 19 artiklassa säädettyjä velvoitteita.
                                                         
                                                      
                                                   (**)  Yhdistyneiden kansakuntien Euroopan talouskomission (UNECE) sääntö nro 96 – Yhdenmukaiset vaatimukset, jotka koskevat maatalous- ja metsätraktoreihin sekä liikkuviin työkoneisiin asennettavien moottoreiden hyväksyntää moottorin päästöjen osalta (EUVL L 107, 17.4.2019, s. 1).”"
                        
                                             
                                          
                              
                                    b)
                                 
                                 
                                    lisätään 2–4.1 kohta seuraavasti:
                                    
                                                ”2.
                                             
                                             
                                                Luokkien NRG, NRSh, NRS, SMB ja ATS moottoriperheiden tai moottorityyppien osalta E-säännön nro 96 muutossarjan 05 mukaiset sellaisten moottorien tyyppihyväksynnät, jotka vastaavat asetuksen (EU) 2016/1628 liitteessä I olevissa taulukoissa I-2, I-3 ja I-4 sekä taulukoissa I-9 ja I-10 vahvistettuja moottoriluokkia, ja vastaava lakisääteinen merkintä, tapauksen mukaan, on tunnustettava samanarvoisiksi asetuksen (EU) 2016/1628 mukaisten EU-tyyppihyväksyntien kanssa, jos hyväksyntäviranomainen vahvistaa, että valmistaja noudattaa asetuksen (EU) 2016/1628 19 artiklassa säädettyjä velvoitteita.
                                             
                                          
                                                3.
                                             
                                             
                                                Sellaisten asetuksen (EU) 2016/1628 34 artiklan 5 ja 6 kohdan soveltamisalaan kuuluvien erityiskäyttöön tarkoitettujen luokan NRE moottorien osalta, joiden vertailuteho on vähintään 19 kW ja enintään 560 kW, E-säännön nro 96 muutossarjan 02 (***), 03 (****) tai 04 (*****) mukaiset vaiheen III A tyyppihyväksynnät, jotka koskevat luokan NRE moottoriperheitä tai moottorityyppejä, siten kuin ne on esitetty asetuksen (EU) 2016/1628 liitteessä VI olevassa taulukossa VI-1, on tunnustettava samanarvoisiksi kuin mainitun asetuksen (EU) 2016/1628 mukaisesti myönnetyt tyyppihyväksynnät ja, tapauksen mukaan, mainitun asetuksen mukaisesti vaadittu vastaava lakisääteinen merkintä.
                                             
                                          
                                                3.1
                                             
                                             
                                                Lisävaatimukset
                                                Moottoreiden, jotka perustuvat tyyppihyväksyntään, joka hyväksytään EU-tyyppihyväksynnän kanssa samanarvoiseksi 3 kohdan mukaisesti, on täytettävä delegoidun asetuksen (EU) 2017/654 liitteen XII vaatimukset.
                                             
                                          
                                                4.
                                             
                                             
                                                Seuraavien päästövaiheiden osalta jäljempänä lueteltuihin luokkiin kuuluvien moottoriperheiden tai moottorityyppien E-sääntöjen mukaiset tyyppihyväksynnät ja, tapauksen mukaan, vastaava lakisääteinen merkintä on tunnustettava direktiivin 97/68/EY nojalla myönnettyjen EU-tyyppihyväksyntien ja direktiivissä vaaditun lakisääteisen merkinnän kanssa samanarvoisiksi asetuksen (EU) 2016/1628 58 artiklassa vahvistettujen siirtymäsäännösten mukaisesti:
                                                
                                                            1)
                                                         
                                                         
                                                            vaihe IV: direktiivin 97/68/EY 9 artiklassa tarkoitettuihin luokkiin Q ja R kuuluvien moottoreiden tyyppihyväksynnät E-säännön nro 96 muutossarjan 04 mukaisesti;
                                                         
                                                      
                                                            2)
                                                         
                                                         
                                                            vaihe III B: direktiivin 97/68/EY 9 artiklassa tarkoitettuihin luokkiin L, M, N ja P kuuluvien moottoreiden tyyppihyväksynnät E-säännön nro 96 muutossarjan 03 tai 04 mukaisesti;
                                                         
                                                      
                                                            3)
                                                         
                                                         
                                                            vaihe III A: direktiivin 97/68/EY 9 artiklassa tarkoitettuihin luokkiin H, I, J ja K kuuluvien moottoreiden tyyppihyväksynnät E-säännön nro 96 muutossarjan 02, 03 tai 04 mukaisesti;
                                                         
                                                      
                                                            4)
                                                         
                                                         
                                                            vaihe II: direktiivin 97/68/EY 9 artiklassa tarkoitettuihin luokkiin D, E, F ja G kuuluvien moottoreiden tyyppihyväksynnät E-säännön nro 96 muutossarjan 01 (******), 02, 03 tai 04 mukaisesti;
                                                         
                                                      
                                                            5)
                                                         
                                                         
                                                            vaihe I: direktiivin 97/68/EY 9 artiklassa tarkoitettuihin luokkiin A, B ja C kuuluvien moottoreiden tyyppihyväksynnät E-säännön nro 96 muutossarjan 00 (*******) mukaisesti.
                                                         
                                                      
                                          
                                                4.1
                                             
                                             
                                                Lisävaatimukset
                                                Moottoreiden, jotka perustuvat tyyppihyväksyntään, joka hyväksytään EU-tyyppihyväksynnän kanssa samanarvoiseksi 4 kohdan mukaisesti, mukana on oltava vaatimustenmukaisuusilmoitus ja täydentävät tiedot lakisääteisessä merkinnässä, joita vaaditaan asetuksen (EU) 2016/1628 31 artiklassa ja 32 artiklan 2 kohdassa ja joista säädetään täytäntöönpanoasetuksen (EU) 2017/656 liitteissä II ja III.
                                             
                                          
                                       (***)  Muutossarjaa 02 ei ole julkaistu EUVL:ssä."
                        
                                    
                                       (****)  Muutossarjaa 03 ei ole julkaistu EUVL:ssä."
                        
                                    
                                       (*****)  Yhdistyneiden kansakuntien Euroopan talouskomission (UNECE) sääntö nro 96 – Yhdenmukaiset vaatimukset, jotka koskevat maatalous- ja metsätraktoreihin sekä liikkuviin työkoneisiin asennettavien puristussytytysmoottoreiden hyväksyntää moottorin päästöjen osalta (EUVL L 88, 22.3.2014, s. 1)."
                        
                                    
                                       (******)  Muutossarjaa 01 ei ole julkaistu EUVL:ssä."
                        
                                    
                                       (*******)  Muutossarjaa 00 ei ole julkaistu EUVL:ssä.”"
                        
                                 
                              
                  
               (*)  Yhdistyneiden kansakuntien Euroopan talouskomission (UNECE) sääntö nro 49 – Yhdenmukaiset vaatimukset, jotka koskevat ajoneuvoissa käytettävien puristussytytysmoottoreiden ja kipinäsytytysmoottoreiden kaasumaisten ja hiukkaspäästöjen rajoittamiseksi toteutettavia toimenpiteitä (EUVL L 171, 24.6.2013, s. 1).”
            
               (**)  Yhdistyneiden kansakuntien Euroopan talouskomission (UNECE) sääntö nro 96 – Yhdenmukaiset vaatimukset, jotka koskevat maatalous- ja metsätraktoreihin sekä liikkuviin työkoneisiin asennettavien moottoreiden hyväksyntää moottorin päästöjen osalta (EUVL L 107, 17.4.2019, s. 1).”
            
               (***)  Muutossarjaa 02 ei ole julkaistu EUVL:ssä.
            
               (****)  Muutossarjaa 03 ei ole julkaistu EUVL:ssä.
            
               (*****)  Yhdistyneiden kansakuntien Euroopan talouskomission (UNECE) sääntö nro 96 – Yhdenmukaiset vaatimukset, jotka koskevat maatalous- ja metsätraktoreihin sekä liikkuviin työkoneisiin asennettavien puristussytytysmoottoreiden hyväksyntää moottorin päästöjen osalta (EUVL L 88, 22.3.2014, s. 1).
            
               (******)  Muutossarjaa 01 ei ole julkaistu EUVL:ssä.
            
               (*******)  Muutossarjaa 00 ei ole julkaistu EUVL:ssä.””